แบงก์รัฐช่วยคนจน ชูอบรมอาชีพเสริม
ออมสิน ยันมาตรการช่วยคนมีรายได้ต่ำกว่า 3 หมื่น/ปี เน้นอบรมอาชีพมากกว่าปล่อยสินเชื่อ
5 พ.ค. 2560

ออมสิน ยันมาตรการช่วยคนมีรายได้ต่ำกว่า 3 หมื่น/ปี เน้นอบรมอาชีพมากกว่าปล่อยสินเชื่อนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสิน และธนาคาร เพื่อการเกษตรและสหกรณ์การเกษตร หรือ ธ.ก.ส. ได้รับมอบนโยบายจาก นายสมคิด จาตุศรีพิทักษ์ รองนายกรัฐมนตรี ให้หาแนวทางช่วยเหลือผู้มีรายได้น้อย ที่มีรายได้ต่ำกว่า 3 หมื่นบาท/ปี โดยมาตรการที่จะเสนอคง ไม่ใช่มาตรการทางการเงิน หรือปล่อยสินเชื่อเป็นหลักทั้งนี้ ธนาคารออมสินจะเน้นการหารายได้เพิ่มให้คนกลุ่มนี้มีรายได้สูงกว่า 3 หมื่นบาท/ปี หรือสูงกว่าเส้นแบ่งความยากจน ด้วยการช่วยเรื่องการฟื้นฟูอาชีพ การอบรมอาชีพเสริม ขณะที่ ธ.ก.ส. อาจจะสนับสนุนผู้มี รายได้น้อยที่เป็นเกษตรกร ด้วยการเปิดโครงการอบรมอาชีพเสริมเพื่อให้มีรายได้ไว้ใช้จ่ายมากขึ้น โดยกระทรวงการคลังจะเรียกสถาบันการเงินเฉพาะกิจ ประชุมเพื่อตามความคืบหน้าของมาตรการทุกเดือนอย่างไรก็ดี คาดว่าเมื่อปิดโครงการลงทะเบียนผู้มีรายได้น้อยในวันที่ 15 พ.ค.นี้แล้ว คาดว่าจะมียอดผู้ลงทะเบียนทั้งประเทศ 15-16 ล้านราย ซึ่งกระทรวงการคลังจะต้องคัดกรองผู้ลงทะเบียน ก่อนว่าได้แสดงข้อมูลที่เป็นความจริงหรือไม่ เพื่อนำไปสู่การออกมาตรการช่วยเหลือที่จะประกาศต่อไป